|  |
| --- |
| Ansøgning om støtte til grundforskningssatsninger |

Med henblik på at understøtte målsætningen om at styrke forskningsmiljøernes internationale profil og grundforskningstyngde afsætter instituttet midler til strategiske satsninger, der kan tiltrække flere eksterne forskningsmidler.

Forskningspuljen yder støtte til forberedelse af ansøgninger til, f.eks.

* Sapere Aude
* ERC-grant – Starting Grant, Consolidator Grant eller Advanced Grant
* Horizon Europe
* Danmarks Grundforskningsfond

**Hvad kan der søges til?**  
Der kan søges om midler til internt frikøb (max 150 timer) fra dele af undervisningsforpligtelsen i forbindelse med ansøgninger til ovennævnte virkemidler.

Bevilling af frikøb sker på baggrund af dialog med afdelingsleder og med henblik på at sikre, at forskningsprioriteringerne ikke hindrer en hensigtsmæssig afvikling af instituttets undervisning. Bevilling udløses ved indsendelse af færdig ansøgning til det pågældende virkemiddel og forudsætter at der gøres aktivt brug af instituttets understøttende tilbud, f.eks. interne review, procesledelse af FSE m.m.

***Hvem kan søge?***  
Puljen kan søges af forskere ansat ved IKK. Der søges ved fremsendelse af udfyldt ansøgningsskema til forskningskonsulent [Helle Breth Klausen](mailto:hbk@cc.au.dk).

**Ansøgningsfrist?**  
Der er ansøgningsfrist to gange årligt.

* Juni
* November.

Dato udmeldes i nyhedsbrevet senest 1. mdr. før deadline.  
  
***Hvordan behandles ansøgningerne?***  
Ansøgningerne behandles administrativt af institutleder og viceinstitutleder. Der forventes en sagsbehandlingstid på 2 uger. Tilsagn meddeles ved, at bevillingsskrivelse fremsendes til ansøger og afdelingsleder.

**Skabelon for tildeling af midler**

**(max. 2 A4-sider)**

|  |  |
| --- | --- |
| **Ansøger** |  |
| **Vedr. den strategiske satsning – overordnet virkemiddel**  Oplys hvilket virkemiddel, der søges. Ved Horizon Europe oplyses det konkrete topic. |  |
| **Kort beskrivelse af det påtænkte projekt** |  |
| **Forventede resultater** |  |
| **Påtænkte aktiviteter**  Oplys gerne en tentativ aktivitetsplan. |  |
| **Budget** Der ønskes et budget fordelt på hver enkelt af de foreslåede aktiviteter (bemærk, at det ikke er muligt at søge om finansiering af interne seminardage – forplejning vil kræve en overvægt af eksterne deltagere). |  |